URDHËR
Nr. 80, datë 31.12.2024

PËR DELEGIM KOMPETENCE

Në mbështetje të neneve 28 dhe 29, të ligjit nr. 44/2015, datë 30.4.2015, “Kodi i Procedurave Administrative i Republikës së Shqipërisë”, i ndryshuar, nenit 46/1, të ligjit nr. 107/2014, “Për planifikimin dhe zhvillimin e territorit”, i ndryshuar, VKM nr. 428, datë 26.6.2024, “Për miratimin e tarifave dhe të mënyrës së përdorimit të tyre për shërbimet që kryhen nga Sekretariati Teknik i Këshillit Kombëtar të Territorit dhe Ujit”, VKM-së nr. 408, datë 13.5.2015, të Këshillit të Ministrave, “Për miratimin e rregullores së zhvillimit të territorit”, e ndryshuar, vendimit nr. 725, datë 2.9.2015, të Këshillit të Ministrave, “Për mënyrën e organizimit dhe funksionimit të Agjencisë së Zhvillimit të Territorit”, i ndryshuar, dhe urdhrit të drejtorit të përgjithshëm të AZHT-së nr. 50, datë 19.7.2024, “Për përcaktimin e mënyrës së llogaritjes dhe mbledhjes së tarifave për shërbimet që kryhen nga AZHT-ja”, të ndryshuar,

URDHËROJ:

1. Delegimin e kompetencave të titullarit të Agjencisë së Zhvillimit të Territorit, lidhur me nënshkrimin e faturave për arkëtim te drejtori i Drejtorisë së Financës dhe Shërbimeve Mbështetëse, znj. Enida Malaj, sipas procedurave dhe përcaktimeve në urdhrin e drejtorit të përgjithshëm të AZHT-së nr. 50, datë 19.7.2024, “Për përcaktimin e mënyrës së llogaritjes dhe mbledhjes së tarifave për shërbimet që kryhen nga AZHT-ja”, të ndryshuar.
2. Delegimi i kompetencave sipas pikës 1, të këtij urdhri, do të zgjasë për periudhën kohore 31.12.2024–31.12.2025.
[bookmark: _GoBack]3. Ngarkohet për zbatimin e këtij urdhri, drejtori i Drejtorisë së Financës dhe Shërbimeve Mbështetëse, pranë Agjencisë së Zhvillimit të Territorit.
Ky urdhër hyn në fuqi menjëherë dhe botohet në Fletoren Zyrtare.

